વડોદરામાં ઍલેમ્બિક લિમિટેડ અને અંબાલાલ સારાભાઈ એન્ટરપ્રાઇઝિસ જેવી પ્રખ્યાત ફાર્મા કંપનીઓ છે, જે એશિયાની અગ્રણી કંપનીઓ ગણાય છે. શહેરને નૉલેજ સિટી તરીકે વિકસાવવાનું આયોજન છે. L&T એ માધવપુરામાં નૅશનલ હાઇવે નંબર ૮ પર ટેક્નૉપાર્ક અને નૉલેજ સિટી ઊભાં કર્યા છે. બીજી કેટલીક ખાસિયતોમાં GACL નોંધપાત્ર છે. ગુજરાતનો પ્રથમ અને સૌથી મોટો આલ્કલી પ્લાન્ટ - GACL વડોદરામાં સ્થપાયો હતો. આજે એ ગુજરાતના કેમિકલ ઉદ્યોગનું કેન્દ્ર છે. એ ઉપરાંત અહીં ગુજરાત ઇન્ડસ્ટ્રીઝ પાવર કંપની, ONGC અને ભારત સરકારના હેવી વૉટર પ્રોજેક્ટ પણ સ્થપાયા છે.